Document ID: 32008D0326

KOMISJONI OTSUS,
11. aprill 2008,
millega kohandatakse paranduskoefitsiente, mida alates 1. veebruarist 2007, 1. märtsist 2007, 1. aprillist 2007, 1. maist 2007 ja 1. juunist 2007 kohaldatakse kolmandates riikides töötavatele Euroopa ühenduste ametnikele, ajutistele teenistujatele ja lepingulistele teenistujatele makstavate töötasude suhtes
(2008/326/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa ühenduste ametnike personalieeskirju ning ühenduste muude teenistujate teenistustingimusi, mis on kehtestatud nõukogu määrusega (EMÜ, Euratom, ESTÜ) nr 259/68, (1) eriti kõnealuste personalieeskirjade X lisa artikli 13 teist lõiku,
ning arvestades järgmist:
(1)
Nõukogu määrusega (EÜ, ESTÜ, Euratom) nr 453/2007 (2) on personalieeskirjade X lisa artikli 13 esimese lõigu kohaselt kindlaks määratud paranduskoefitsiendid, mida alates 1. juulist 2006 kohaldatakse kolmandates riikides töötavatele Euroopa ühenduste ametnikele, ajutistele teenistujatele ja lepingulistele teenistujatele töökohariigi vääringus makstavate töötasude suhtes.
(2)
Vastavalt personalieeskirjade X lisa artikli 13 teisele lõigule tuleb mõnda neist paranduskoefitsientidest kohandada alates 1. veebruarist 2007, 1. märtsist 2007, 1. aprillist 2007, 1. maist 2007 ja 1. juunist 2007 seetõttu, et komisjoni käsutuses olevate statistiliste andmete kohaselt on paranduskoefitsiendi ja vastava vahetuskursi järgi arvestatud elukallidus teatavates kolmandates riikides viimasest koefitsiendi kehtestamisest või kohandamisest saadik muutunud rohkem kui 5 % võrra,
ON TEINUD JÄRGMISE OTSUSE:
Ainus artikkel
Alates 1. veebruarist 2007, 1. märtsist 2007, 1. aprillist 2007, 1. maist 2007 ja 1. juunist 2007 kohaldatakse kolmandates riikides töötavatele Euroopa ühenduste ametnikele, ajutistele teenistujatele ja lepingulistele teenistujatele töökohariigi vääringus makstavate töötasude suhtes lisas esitatud paranduskoefitsiente.
Kõnealuste töötasude arvutamisel kasutatavad vahetuskursid kehtestatakse finantsmääruse üksikasjalike rakenduseeskirjade kohaselt ja vastavalt esimeses lõigus osutatud kuupäeval kehtinud vahetuskursile.
Brüssel, 11. aprill 2008

Labels: 10
9
5
15